Makedonia (Mygdonia) — Kalindoia (Kalamoto, S. of) — 1 AD — SEG 35.744 — cf. SEG 42.579; 46.754; 55.694
Region: Northern Greece (IG X) — Macedonia 

ετους και και οι πολιταρχαι προβουλευσαμενων των βουλευτων και γενομενης εκκλησιας ειπαν εν τωι δημωι επει απολλωνιος απολλωνιου του κερτιμμου γενομενος ανηρ αγαθος και πασης τειμης αξιος επιδεξαμενος αυθαιρετον ιερατηαν διος και ρωμης και καισαρος θεου υιου σεβαστου τοσαυτην εισηνεγκατο μεγαλοφροσυνην αξιως και της των προγονων και της ιδιας αρετης φιλοδοξησας ωστε μηδεμιαν υπερβολην καταλιπειν των εις τους θεους και την πατριδα δαπανηματων τας τε γαρ παρ ολον τον ενιαυτον εκ της πολεως κατα μηνα γεινομενας διι και καισαρι σεβαστωι θυσιας εκ του ιδιου παριστας και τοις θεοις τας τειμας πολυτελεις προσηνεγκατο και τοις πολειταις την εστιασιν και ευωχιαν μεγαλομερη παρεσχετο και λαικως πανδημει δειπνιζων και κατα τρικλεινον και τ[ην] επι της πανηγυρεως πομπην ποικιλην και αξιοθ[εατον] σκευασας και τους αγωνας διι και καισαρ[ι τω]ι σεβ[αστωι] πολυτελεις θεμενος και αξιους [των θεων και της πατριδος] ου μονον προς την της ευωχιας [φρ]ονων [χρειαν αλλα και] την θεαν και την απα[τη]ν [και την δια]χυσιν της ψ[υχης] εφιλανθρωπησεν τους πολειτας τας τε εκ της π[ολε]ως εν τηι πανηγυρει δημοτελεις γεινομενας θυσιας διι και καισαρι τωι σεβαστωι και τοις λοιποις ευεργεταις παραιτησαμενος την πατριδα ταις ιδιαις δαπαναις παρεστησεν και βουθυτησας και ιδια καθ εκαστον των πολειτων την πασαν εορτην ευωχησεν εν τοις τρικλεινοις και κατα το κοινον ταις φυλαις επιδοσεις εποιησατο λαμπροτατας ινα οποι ποτ αν ηδεσθαι βουλωνται την αυτου χαριν εστιωνται το δε παραπαν πασης δαπανης αφειδησας και καισαρος αγαλμα κατεσκευασεν εκ του ιδιου και αναθεις αιωνιον υπομνημα της εις παντας ανθρωπους ευεργεσιας του σεβαστου και τηι πατριδι το προσκοσμημα και τωι θεωι την καθηκουσαν τειμην και χαριν ενειμεν. δι α δεδοχθαι τηι βουληι και τωι δημωι επαινεσαι τε αυτον επι τη λανπροτητι της ψυχης και της εις την πατριδα φιλοδοξιας και στεφανωσαι θαλλου στεφανωι και εψηφισθαι αυτου και του πατρος αυτου απολλωνιου και της μητρος αυτου στραττους εκαστου αγαλμα λιθινον σταθηναι δε τα αγαλματα και το ψηφισμα τουτο ενθ αν αυτος ο αγωνοθετης επισημοτατω της αγορας αιρηται τοπωι ινα και οι λοιποι των πολειτων αποθεωρουντες εις την ευχαριστιαν της πολεως προθυμοι γεινωνται φιλοδοξειν και τηι πατριδι προσφερεσθαι φιλανθρωπως και επιχειροτονηθεντος του ψηφισματος απολλωνιος τας μεν τειμας και την εκ της πατριδος χαριν εδεξατο του [δ]ε δαπανηματος απελυσεν την πολιν. επεχειροτονηθη δαι[σι]ου.